**Lucille Désirée Ball** (6.8. 1911 – 26.4. 1989.) bila je znamenita američka komičarka, glumica, TV producentica i zvijezdna kultnog sitcoma *I Love Lucy*, četverostruka dobitnica Emmyja (1953, 1956, 1967, 1968) i osnivačica Televizijske hale slavnih. Kao jedna od poznatijih filmskih zvijezda i "glamour djevojki" 1930-ih i 1940-ih, kasnije je doživjela ogroman uspjeh kao televizijska glumica. Ball, poznata po nadimku "Kraljica komedije," također je zajedno sa svojim tadašnjim suprugom Desijem Arnazom stvorila Desilu Studios, producentsku kuću zaslužnu za neke od najvažnijih TV-serija 1950-ih i 1960-ih, odnosno u historiji američke televizije uopće.

Biografija
----------

Lucille Ball se rodila u gradu Jamestown u državi New York u porodici Henryja Durrella Balla i Desiree "DeDe" Eveline Hunt. Među njenim precima su našli i doseljenici iz 17. vijeka, a među dalekom rodbinom i dva guvernera Rhode Islanda.

Otac, koji je za život zarađivao opravljajući telefonske linije, umro je od tifusa u februaru 1915. godine. Porodica se nakon toga preselila kod djeda Freda C. Hunta, koji je imao snažan utjecaj na dalji život Lucille Ball. Kao zagriženi socijalist svojoj unuci je usadio sklonost lijevim političkim idejama koja će je pratiti u ranim godinama života, a kao ljubitelj vodvilja je maloj Lucille usadio ljubav prema glumi.

Ball se u svijet glume prvi put uputila 1925. kao tinejdžerka, upisavši se u Školu dramskih umjetnosti Johna Murray. U njenoj klasi je bila i buduća zvijezda Bette Davis, koja je lako zasjenila mladu i, tada se činilo previše sramežljivu, Ball. Nakon što su je nastavnici rekli da nema budućnost, spakovala se i vratila kući.

Mnogo uspješnijim se pokazao put u New York, gdje je 1932. počela karijeru manekenke te reklamirala Chesterfield cigarete. Pokušaj da se pod pseudonimom Diane Belmont probije na Broadway, međutim, nije uspio. Godine 1933. imala je malu, na špici nenavedenu, ulogu u filmu *Roman Scandals* te se otada zastalno naselila u Hollywoodu.

Ostatak decenije je Lucille Ball provela nastupajući u sporednim ulogama, odnosno u B-filmovima. U isto vrijeme je bila i aktivna članica KP SAD, što će joj kasnije gotovo uništiti karijeru.

Ključni trenutak za Lucille Ball bio je kada se 1940. srela s dvije godine mlađim kubanskim muzičarem Desijem Arnazom. Iste godine se Ball s njim vjenčala i tako započela jedan od najplodnijih, ali i najburnijih brakova u historiji američkog show-businessa. Ball se stalno svađala s Desijem zbog sklonosti vanbračnim aferama, a 1944. je čak jednom podnijela zahtjev za razvod. Međutim, njih dvoje bi se na kraju uvijek pomirili.

Godine 1948. Ball je konačno stekla nacionalnu popularnost ulogom šašave domaćice u radio-seriji *My Favorite Husband*. Zahvaljujući tome je dvije godine kasnije zajedno s Arnazom osnovala Desilu Productions, producentsku tvrtku koja će postati jedna od najvažnijih u historiji američke televizije. Desilu je ispočetka producirala samo radio-seriju, ali je sljedeće godine započela produkciju popularnog televizijskog sitcoma *I Love Lucy*

Ball, koja se nalazila na čelu tvrtke, iskazala se kao uspješna poslovna žena, ali i inovatorica koja je za vrijeme snimanja *I Love Lucy* uvodila nove televizijske tehnike. Serija ju je dovela na vrhunac popularnosti, a istovremeno je svom mužu rodila dvoje djece - kći Lucy (1951) i sina Desija Jr. (1953).

Godine 1953. je, pak, bila prisiljena svjedočiti pred Kongresnim odborom za protuameričku aktivnost i objasniti svoju komunističku prošlost. Tvrdnje da se komunizmu odala radi djeda su prihvaćene od javnosti, te je tako na vrhuncu makartističkih progona sačuvala popularnost.

Ball, s druge strane, nije uspjela očuvati brak s Desijem Arnazom, te su se njih dvoje konačno razveli 1960. godine. Međutim, nakon toga su ostali bliski prijatelji.

Lucille Ball se 1960. godine udala za dvanaest godina mlađeg komičara Garyja Mortona, s kojim je ostala do smrti.

Nakon I Love Lucy su, pak, slijedili uspješni sitcomi kao što su The Lucy-Desi Comedy Hour, The Lucy Show i Here's Lucy, od kojih je posljednja prestala sa snimanjem 1974. Lucille Ball je, pak, pred kraj života doživjela neuspjeh sa sitcomom *Life With Lucy*, koji je zbog slabe gledanosti i kritika 1986. godine skinut s programa nakon dva mjeseca.

Lucille Ball je umrla tri godine kasnije od srčane aneurizme u dobi od 77 godina.

Eksterni linkovi
----------------

***Lucille Ball*** na Wikimedijinoj ostavi

* Official website
* Lucille Ball na sajtu IMDb
* Lucille Ball na TV.com
* Lucille Ball na Internet Broadway Database
* Lucille Ball Arhivirano 2009-02-07 na Wayback Machine-u naMuseum of Broadcast Communications
* *New York Times* obituary
* Lucille Ball biography on TVLand.com

| * p
* r
* u
Nagrada Primetime Emmy za najbolju glavnu glumicu u humorističkoj seriji |
| --- |
| 
* Gertrude Berg (1950)
* Imogene Coca (1951)
* Lucille Ball (1952)
* Eve Arden (1953)
* Lucille Ball (1955)
* Nanette Fabray (1956)
* Jane Wyatt (1957)
* Jane Wyatt (1959)
* Jane Wyatt (1960)
* Barbara Stanwyck (1961)
* Shirley Booth (1962)
* Shirley Booth (1963)
* Mary Tyler Moore (1964)
* nije dodijeljena (1965)
* Mary Tyler Moore (1966)
* Lucille Ball (1967)
* Lucille Ball (1968)
* Hope Lange (1969)
* Hope Lange (1970)
* Jean Stapleton (1971)
* Jean Stapleton (1972)
* Mary Tyler Moore (1973)
* Mary Tyler Moore (1974)
* Valerie Harper (1975)
* Mary Tyler Moore (1976)
* Bea Arthur (1977)
* Jean Stapleton (1978)
* Ruth Gordon (1979)
* Cathryn Damon (1980)
* Isabel Sanford (1981)
* Carol Kane (1982)
* Shelley Long (1983)
* Jane Curtin (1984)
* Jane Curtin (1985)
* Betty White (1986)
* Rue McClanahan (1987)
* Bea Arthur (1988)
* Candice Bergen (1989)
* Candice Bergen (1990)
* Kirstie Alley (1991)
* Candice Bergen (1992)
* Roseanne Barr (1993)
* Candice Bergen (1994)
* Candice Bergen (1995)
* Helen Hunt (1996)
* Helen Hunt (1997)
* Helen Hunt (1998)
* Helen Hunt (1999)
* Patricia Heaton (2000)
* Patricia Heaton (2001)
* Jennifer Aniston (2002)
* Debra Messing (2003)
* Sarah Jessica Parker (2004)
* Felicity Huffman (2005)
* Julia Louis-Dreyfus (2006)
* America Ferrera (2007)
* Tina Fey (2008)
* Toni Collette (2009)
* Edie Falco (2010)
* Melissa McCarthy (2011)
* Julia Louis-Dreyfus (2012)
* Julia Louis-Dreyfus (2013)
* Julia Louis-Dreyfus (2014)
* Julia Louis-Dreyfus (2015)
* Julia Louis-Dreyfus (2016)
* Julia Louis-Dreyfus (2017)
* Rachel Brosnahan (2018)
* Phoebe Waller-Bridge (2019)

 |